1993R2037 — SL — 19.12.2004 — 002.002

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





popravljena z:









▼B

UREDBA KOMISIJE (EGS) št. 2037/93

z dne 27. julija 1993

o določitvi podrobnih pravil za uporabo Uredbe Sveta (EGS) št. 2081/92 o zaščiti geografskih oznak in označb porekla za kmetijske proizvode in živila







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske proizvode in živila ( 1 ) in zlasti člena 16 Uredbe, ker bi morali biti določeni pogoji, kdaj lahko fizična ali pravna oseba izjemoma zaprosi za registracijo; ker je za upoštevanje različnih pravnih položajev v državah članicah lahko dopusten ugovor v smislu člena 7 Uredbe (EGS) št. 2081/92, s strani skupine posameznikov, ki jih druži skupni interes; ker bi morali biti za zagotovitev enotne uporabe Uredbe (EGS) št. 2081/92 določeni natančni roki za ugovore, ki bi veljali po začetku postopka registracije; ker z namenom opredelitve primerov, navedenih v členu 3(1) Uredbe (EGS) št. 2081/92, in okoliščin, ki bi utegnile zavajati potrošnike v državah članicah v smislu Uredbe (EGS) št. 2081/92, Komisija lahko ustrezno ukrepa; ker ti ukrepi sestavljajo nov sistem Skupnosti, namenjen za zaščito označb porekla in geografskih oznak, iz katerega izhajajo značilne nove navedbe; ker je nujno javnosti pojasniti njihov pomen, ne da bi s tem odpravili potrebo proizvajalcev in/ali predelovalcev po pospešeni prodaji njihovih proizvodov; ker so ukrepi, določeni s to uredbo, skladni z mnenjem Regulativnega odbora o geografskih oznakah in označbah porekla, SPREJELA NASLEDNJO UREDBO:







Člen 1

1. Zahtevke za registracijo lahko, skladno s členom 5 Uredbe (EGS) št. 2081/92, vloži fizična ali pravna oseba, ki v izjemnih, ustrezno utemeljenih primerih, ko je ta oseba v času, ko se vloga vloži, edini proizvajalec na določenem geografskem območju, ne ustreza opredelitvi, navedeni v drugem pododstavku odstavka 1 tega člena.

Vloga se lahko sprejme samo, če:

(a) omenjena posamezna oseba uporablja pristne in nespremenjene lokalne metode; in

(b) ima opredeljeno geografsko območje značilnosti, ki se občutno razlikujejo od značilnosti sosednjih območij, in/ali so značilnosti proizvoda drugačne.

2. V primeru iz odstavka 1, se posamezna fizična ali pravna oseba, ki je vložila vlogo za registracijo, obravnava kot skupina v smislu člena 5 Uredbe (EGS) št. 2081/92.

Člen 2

Če nacionalna zakonodaja skupino posameznikov brez statusa pravne osebe obravnava kot pravno osebo, lahko ta skupina posameznikov vloži vlogo v smislu člena 1 te uredbe, preuči vlogo v smislu in pod pogoji člena 7(2) Uredbe (EGS) št. 2081/92 ter vloži ugovor v smislu in pod pogoji člena 7(3) te uredbe.

Člen 3

Za izvajanje roka, navedenega v členu 7(1) Uredbe (EGS) št. 2081/92, se upošteva bodisi:

— datum oddaje ugovora države članice, pri čemer kot datum oddaje velja poštni žig, bodisi

— datum prejema, če se ugovor države članice Komisiji dostavi neposredno, ali prek teleksa ali prek telefaksa.

Člen 4

Komisija lahko sprejme vse primerne ukrepe za opredelitev primerov, ko označba postane generična v smislu člena 3(1) Uredbe (EGS) št. 2081/92, in prav tako za okoliščine, ki bi utegnile zavajati potrošnike in glede katerih je bila sprejeta odločitev skladno s členom 15 te uredbe.

Člen 5

V obdobju petih let po začetku veljavnosti te uredbe Komisija sprejme potrebne ukrepe za obveščanje javnosti o pomenu navedb „ZOP“, „ZGO“, „zaščitena označba porekla“ in „zaščitena geografska oznaka“ v jezikih Skupnosti. Ti ukrepi niso v obliki pomoči proizvajalcem in/ali predelovalcem.

▼M1

Petletni rok, določen v prejšnjem odstavku, se podaljša za štiri leta. Izvajani informativni ukrepi se bodo ocenili.

Člen 5a

1. Imena, registrirana kot zaščitene označbe porekla (ZOP) ali zaščitene geografske označbe (ZGO), lahko spremlja znak skupnosti, ki se določi po postopku iz člena 15 Uredbe (EGS) št. 2081/92.

2. Znak skupnosti se lahko uporabi samo na proizvodih, ki so skladni z Uredbo (EGS) št. 2081/92.

3. „ZOP“, „ZGO“, „zaščitena označba porekla“, „zaščitena geografska označba“ in enakovredni nacionalni tradicionalni izrazi se lahko uporabljajo brez znaka Skupnosti.

▼M2

Člen 5b

Znak Skupnosti, naveden v členu 5a, obsega modele v Prilogi I, delu A k tej uredbi. Navedbe, ki se lahko uporabljajo z znakom, so navedene v Prilogi I, delu B k tej uredbi, kjer so navedeni tudi ustrezni tradicionalni nacionalni izrazi.

Uporaba znaka Skupnosti in navedb mora biti skladna s pravili, navedenimi v priročniku za logotipe iz Priloge II k tej uredbi, in jih je treba upoštevati pri tehnični izvedbi.

▼B

Člen 6

Trimesečno obdobje, navedeno v členu 7(5) Uredbe (EGS) št. 2081/92, se začne na datum oddaje predloga Komisije, naj države članice sprejmejo medsebojni dogovor.

▼M2

Člen 6a

Država članica lahko določi, da mora biti ime kontrolnega organa, navedenega v členu 10 Uredbe (EGS) št. 2081/92, ki sodi v njeno lastno strukturo kontrole, označeno na nalepkah kmetijskega proizvoda oziroma živila.

▼B

Člen 7

Ta uredba začne veljati dne 26. julija 1993.

Ta uredba je v celoti zavezujoča in se neposredno uporablja v vseh državah članicah.

▼M3









PRILOGA I

Del A.1

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

Del A.2

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

Del B







Jeziki ES Okrajšave Označbe ES DOP/IGP denominación de origen protegida indicación geográfica protegida CS CHOP/CHZO chráněné označení původu chráněné zeměpisné označení DA BOB/BGB beskyttet oprindelsesbetegnelse beskyttet geografisk betegnelse DE g.U./g.g.A. geschützte Ursprungsbezeichnung geschützte geographische Angabe ET KPN/KGT kaitstud päritolunimetus kaitstud geograafiline tähis EL ΠΟΠ/ ΠΓΕ προστατευόμενη oνομασία προελεύσεως προστατευόμενη γεωγραφική ένδειξη EN PDO/PGI protected designation of origin protected geographical indication FR AOP/IGP appellation d’origine protégée indication géographique protégée IT DOP/IGP denominazione d’origine protetta indicazione geografica protetta LV ACVN/AĢIN aizsargāts cilmes vietas nosaukums aizsargāta ģeogrāfiskās izcelsmes norāde LT SKVN/SGN saugoma kilmės vietos nuoroda saugoma geografinė nuoroda HU OEM/OFJ oltalom alatt álló eredetmegjelölés oltalom alatt álló földrajzi jelzés MT DPO/IĠP denominazzjoni protetta ta’ oriġini indikazzjoni ġeografika protetta NL BOB/BGA beschermde oorsprongsbenaming beschermde geografische aanduiding PL CHNP/CHOG chroniona nazwa pochodzenia chronione oznaczenie geograficzne PT DOP/IGP denominação de origem protegida indicação geográfica protegida SK CHOP/CHZO chránené označenie pôvodu chránené zemepisné označenie SL ZOP/ZGO zaščitena označba porekla zaščitena geografska označba FI SAN/SMM suojattu alkuperänimitys suojattu maantieteellinen merkintä SV SUB/SGB skyddad ursprungsbeteckning skyddad geografisk beteckning

▼M2









PRILOGA II

PRIROČNIK ZA LOGOTIPE

VSEBINA







stran 1. Uvod Razlog za uporabo logotipa… 8 2. Splošna raba logotipov ZOP/ZGO 2.1.Referenčne barve… 10 2.2Enobarvni logotipi… 12 2.3Kontrast z barvami ozadja… 14 2.4Tipografija… 14 2.5Jezik… 14 2.6Velikost pomanjšav… 15 2.7Postavitev logotipa na embalažo in oznake… 15 3. Posebna raba 3.1V medijih… 15 3.2Druge vrste rabe… 15 4. Originalni bromidi 4.1Dvobarvni izbor… 16 4.2Osnutki… 38 4.3Enobarvni izbor pozitiva… 39 4.4Enobarvni izbor negativa… 40 4.5Pole vzorcev barv (rumena in modra)… 41

1. UVOD

RAZLOG ZA UPORABO LOGOTIPA?

Logotip bo proizvajalcem živilskih proizvodov omogočil okrepitev zavesti o njihovih proizvodih med potrošniki v Evropski uniji. Uporablja se na proizvodih, katerih ime je registrirano znotraj sistema Skupnosti za zaščito in poudarjanje geografskih poimenovanj, ki jih določa Uredba (EGS) št. 2081/92.

Da bi bilo registriran v skladu s to uredbo, mora poimenovanje ustrezati merilom za zaščiteno označbo porekla (ZOP) ali zaščiteno geografsko oznako (ZGO). Predvsem mora obstajati povezava med proizvodom in geografskim območjem, kjer se proizvaja. Kategoriji se razlikujeta samo po vrsti povezave, zaščita, ki izhaja iz uredbe, pa je enaka za obe kategoriji.

Register Skupnosti povezuje geografsko ime z izčrpnim nizom specifikacij. Kontrola, ki jo uvedejo države članice, zagotavlja zaščito potrošnika z jamčenjem spoštovanja označbe porekla in specifikacij.

Obstaja že logotip Skupnosti, ki zagotavlja tradicionalno specifičen značaj določenih proizvodov neodvisno od kraja pridelave; novi logotip je oblikovan po tem vzoru. Nadalje sledi oblika za obe klasifikaciji (ZOP in ZGO). To omogoča boljšo povezavo med različnimi slikovnimi podobami evropskih sistemov in odpravlja pretirano širjenje znakov na trgu.

Prisotnost tega logotipa je pristno zagotovilo vsem evropskim potrošnikom, ki jasno kaže, da je posebna narava tega proizvoda v njegovem geografskem izvoru. Zaradi tega bodo proizvodi vzbujali večje zaupanje.

Kot proizvajalcu vam logotip daje marketinško orodje. Logotip boste lahko natisnili na nalepke ali embalaže svojih proizvodov in ga uporabljali tudi v namene oglaševanja.

Priročnik za logotipe je namenjen za vodilo pri reprodukciji logotipa. Izdelane so bile različne možnosti uporabe logotipa, kar vam omogoča izbiro glede na vaše zahteve za tiskani material.

Ti logotipi so narejeni na osnovi logotipa za zajamčeno tradicionalno posebnost, a se od njega razlikujejo po modri barvi zašiljenih konic ter notranjem predelu logotipa.

Vključen je grafični prikaz brazd na zoranem polju kot referenca na izvor in geografsko območje proizvodov, ki jih ti logotipi označujejo.

ZAŠČITENA OZNAČBA POREKLA

ZAŠČITENA GEOGRAFSKA OZNAKA

2. SPLOŠNA RABA LOGOTIPOV ZOP/ZGO

2.1. REFERENČNE BARVE

Ko se uporabljajo na embalažah ali nalepkah, naj bodo logotipi barvni, natisnjeni z uporabo barvne lestvice (Pantone) ali s štiribarvnim tiskom.

LOGOTIP V BARVAH PANTONE

Logotipi v barvah Pantone

MODRA: Refleksno modra Pantone

RUMENA: Pantone 109

Besedilo v modri barvi

LOGOTIP V ŠTIRIBARVNEM TISKU

Logotipi v štiribarvnem tisku

Logotip v štiribarvnem tisku bo najpogosteje uporabljena možnost.

MODRA: 100 % zelenomodre (cyan) + 80 % škrlatne (magenta)

RUMENA: 90 % rumene (yellow) +10 % škrlatne (magenta)

Besedilo v modri barvi

2.2. ENOBARVNI LOGOTIPI

Če so tiskarske barve na embalaži ali nalepki nekaterih proizvodov popolnoma drugačne kot referenčne barve logotipov, obstajata dva primerna pristopa:

Logotip v pozitivu

Če je barva ozadja embalaže ali nalepke svetla, uporabljajte logotip v pozitivu z najtemnejšo tiskarsko barvo na embalaži ali nalepki.

Logotip v negativu

Če je barva ozadja embalaže ali nalepke temna, uporabljajte logotip v negativu z barvo ozadja na embalaži ali nalepki.

2.3. KONTRAST Z BARVAMI OZADJA

Če se uporabi barvni logotip na barvnem ozadju, ki otežuje branje, uporabite razmejitveni zunanji krog okoli logotipa za izboljšanje kontrasta z barvami ozadja.

LOGOTIP NA BARVNEM OZADJU

2.4. TIPOGRAFIJA

Za besedilo uporabite velike črke pisave Times Roman. Če se uporabi le besedilo, zmanjšajte velikost črk v skladu s pravili, navedenimi v točki 2.6.

2.5. JEZIK

Po lastni izbiri lahko glede na potrebe uporabite jezikovno različico ali različice.

2.6. VELIKOSTI POMANJŠAV

Na embalaži

Če je za uporabo logotipa na različnih embalažah in nalepkah potrebna pomanjšava, je najmanjša določena velikost 15 mm v premeru.

Logotip, pomanjšan na 15 mm.

V tiskanih medijih

(tisk, letaki itd.)

Za to posebno rabo je določena najmanjša velikost 25 mm v premeru.

Logotip, pomanjšan na 15 mm.

2.7. POSTAVITEV LOGOTIPA NA EMBALAŽO IN NALEPKE

Uporaba logotipov ZOP in ZGO daje posebno vrednost proizvodom, na katerih se uporablja, in omogoča, da ti proizvodi izstopajo. Zato je najučinkovitejša raba logotipov barvna, saj bodo tako bolj izstopali ter bodo lažje in hitreje razpoznavni pri potrošnikih.

Raba logotipov ZOP in ZGO v eni barvi ali v negativu je priporočena le v primerih, kjer zaradi tehničnih težav ni mogoča uporaba v barvah.

3. POSEBNA RABA

3.1. V MEDIJIH

Za oglaševalske namene (tiskovne kampanje, revije, plakate, TV, avdiovizualne medije, neposredno trženje itd.) morajo biti logotipi barvni.

3.2. DRUGE VRSTE RABE

Ko se logotipi uporabljajo v drugih okoljih, npr. na vozilih ali v izložbah itd., naj se, kolikor je mogoče, upoštevajo zgoraj navedene smernice.

4. ORIGINALNI BROMIDI

4.1. DVOBARVNI IZBOR

4.2. OSNUTKI

4.3. ENOBARVNI IZBOR POZITIVA

4.4. ENOBARVNI IZBOR NEGATIVA

4.5. POLE VZORCEV BARV

Pantone 109

Refleksno modra Pantone